techiaith/cofnodycynulliad_en-cy huggingface dataset:
English: Cabinet Secretary, from 2012, the Welsh Government has spent £94 million on the Ebbw Vale enterprise zone to create just 175 jobs that are full-time. How will the Valleys taskforce support and improve the performance of the Ebbw Vale enterprise zone, please?
Welsh: Ysgrifennydd y Cabinet, ers 2012, mae Llywodraeth Cymru wedi gwario £94 miliwn ar ardal fenter Glyn Ebwy er mwyn creu 175 yn unig o swyddi amser llawn. Sut y bydd tasglu'r Cymoedd yn cefnogi a gwella perfformiad ardal fenter Glyn Ebwy, os gwelwch yn dda?
English: Presiding Officer, you're aware that I'm the Member for Blaenau Gwent and I have a direct interest in this matter. I will say to the Member that there's a great deal of work taking place within Blaenau Gwent between Welsh Government and the local authority there, and working with the enterprise zone and the enterprise zone board and others with an interest in investing in the economy of the Heads of the Valleys. We have both represented the area for the same period of time - myself and the Conservative Member - and I have not seen him at any of those meetings or taking part in any of those activities. Perhaps if he took a greater interest in the whole of his region, he would be able to answer the question himself.
Welsh: Lywydd, rydych yn ymwybodol mai fi yw'r Aelod dros Flaenau Gwent a bod gennyf ddiddordeb uniongyrchol yn y mater hwn. Hoffwn ddweud wrth yr Aelod fod llawer iawn o waith yn mynd rhagddo ym Mlaenau Gwent rhwng Llywodraeth Cymru a'r awdurdod lleol yno, a gwaith gyda'r ardal fenter a bwrdd yr ardal fenter ac eraill sydd â diddordeb mewn buddsoddi yn economi Blaenau'r Cymoedd. Rydym ein dau wedi cynrychioli'r ardal am yr un cyfnod o amser - fi a'r Aelod Ceidwadol - ac nid wyf wedi'i weld yn unrhyw un o'r cyfarfodydd hynny neu'n cymryd rhan yn unrhyw un o'r gweithgareddau hynny. Pe bai ganddo fwy o ddiddordeb yn ei ranbarth cyfan, efallai y byddai'n gallu ateb y cwestiwn ei hun.
English: I think most of us Valleys AMs, Cabinet Secretary, are very supportive of the strategic hub - I was trying to think of the words there - in the plan. I think identifying opportunities to invest in the social and economic conditions in communities like the upper Rhymney valley and in your own constituency of Blaenau Gwent forms an important consideration of the public sector partners on the city region board. I've said before that no-one should object to us investing regionally in projects in Newport and in Cardiff and some of the big conurbations, but I'm sure you'd agree with me that the real success is going to come when we see real, sustainable growth and success in places like the upper Rhymney valley.
Welsh: Ysgrifennydd y Cabinet, credaf fod y rhan fwyaf ohonom ni, Aelodau Cynulliad y Cymoedd, yn gefnogol iawn i'r hyb strategol - roeddwn yn ceisio cofio'r geiriau - yn y cynllun. Credaf fod nodi cyfleoedd i fuddsoddi yn yr amodau cymdeithasol ac economaidd mewn cymunedau fel Cwm Rhymni uchaf ac yn eich etholaeth eich hun ym Mlaenau Gwent yn ystyriaeth bwysig ar gyfer partneriaid o'r sector cyhoeddus ar fwrdd y dinas-ranbarth. Rwyf wedi dweud o'r blaen na ddylai unrhyw un wrthwynebu ein buddsoddiad rhanbarthol mewn prosiectau yng Nghasnewydd ac yng Nghaerdydd a rhai o'r cytrefi mawr, ond rwy'n siŵr y byddech yn cytuno â mi y bydd y llwyddiant gwirioneddol yn dod pan fyddwn yn gweld twf gwirioneddol a chynaliadwy a llwyddiant mewn lleoedd fel Cwm Rhymni uchaf.
English: Can I say, Presiding Officer, that I absolutely agree with the Member for Merthyr? I know how active she has been - Merthyr and Rhymney, I should say, of course, or I'll get into terrible trouble. I know how active she has been in promoting that area, and I know the work that she has done in ensuring that this is on the agenda of the Valleys taskforce and the wider Welsh Government. The Member is aware that we will be holding a seminar next month on how we do maximise the benefits of the A465 dualling project to ensure that we are able to create the greatest possible impact across the whole of the Heads of the Valleys from Brynmawr across to Hirwaun, to ensure that we don't simply spend the money dualling the Heads of the Valleys road, but that we actually invest that in economic development. I think it's important that we maximise the work done in the strategic hubs in Merthyr and in Ebbw Vale to ensure that we're able to create a new economic region, if you like, across the whole of the Heads of the Valleys, and that that is something on which this Government works with local government, businesses and others to support and sustain.
Welsh: A gaf fi ddweud, Lywydd, fy mod yn cytuno'n llwyr gyda'r Aelod dros Ferthyr Tudful? Gwn pa mor weithgar y mae hi wedi bod - Merthyr Tudful a Rhymni, dylwn ddweud, wrth gwrs, neu fe fyddaf mewn trafferth ofnadwy. Gwn pa mor weithgar y mae hi wedi bod yn hyrwyddo'r ardal honno, ac rwy'n ymwybodol o'r gwaith y mae wedi'i wneud i sicrhau bod hyn ar agenda tasglu'r Cymoedd a Llywodraeth Cymru yn ehangach. Gŵyr yr Aelod y byddwn yn cynnal seminar fis nesaf ar sut yr awn ati i sicrhau cymaint o fanteision â phosibl o brosiect deuoli'r A465 i wneud yn siŵr ein bod yn gallu creu'r effaith fwyaf sy'n bosibl ar draws Blaenau'r Cymoedd o Fryn-mawr draw i Hirwaun, er mwyn sicrhau nad gwario'r arian ar ddeuoli ffordd Blaenau'r Cymoedd yn unig a wnawn, ond ein bod yn ei fuddsoddi mewn datblygu economaidd mewn gwirionedd. Credaf ei bod yn bwysig ein bod yn manteisio i'r eithaf ar y gwaith a wneir yn yr hybiau strategol ym Merthyr Tudful a Glyn Ebwy er mwyn sicrhau ein bod yn gallu creu rhanbarth economaidd newydd, os mynnwch, ar draws Blaenau'r Cymoedd i gyd, a bod hynny'n rhywbeth y mae'r Llywodraeth hon yn gweithio arno gyda llywodraeth leol, busnesau ac eraill i'w gefnogi a'i gynnal.
English: Presiding Officer, this trial has now come to an end. It made a powerful case for firefighters responding to medical emergencies, which saves both lives and money. Making it permanent now depends on a new pay deal for firefighters, and I hope that both sides can reach an agreement on this.
Welsh: Lywydd, mae'r cynllun treialu hwn wedi dod i ben bellach. Gwnaeth achos cryf dros ddiffoddwyr tân yn cyd-ymateb i argyfyngau meddygol, gan achub bywydau ac arbed arian. Mae gwneud hynny'n rhywbeth parhaol yn dibynnu bellach ar gytundeb cyflog newydd i ddiffoddwyr tân, ac rwy'n gobeithio y gall y ddwy ochr ddod i gytundeb ar hyn.
English: Thank you, Cabinet Secretary. We are all grateful to firefighters across the country for the work that they do in keeping us safe. I'm aware that the national joint council has put forward some proposals for change that may impact the work that firefighters undertake in our communities. Could you give us an indication of how you intend to respond to these proposals? I'm also aware that the Scottish Government has made a pay offer to the Scottish fire service that appears to be outside the current negotiation structure. Could you give us an indication if you intend to follow suit?
Welsh: Diolch, Ysgrifennydd y Cabinet. Mae pob un ohonom yn ddiolchgar i ddiffoddwyr tân ledled y wlad am y gwaith y maent yn ei wneud yn ein cadw'n ddiogel. Rwy'n ymwybodol fod y cyd-gyngor cenedlaethol wedi cyflwyno argymhellion ar gyfer newid a all effeithio ar y gwaith y mae diffoddwyr tân yn ei wneud yn ein cymunedau. A allwch roi syniad i ni sut rydych yn bwriadu ymateb i'r cynigion hyn? Rwyf hefyd yn ymwybodol fod Llywodraeth yr Alban wedi gwneud cynnig cyflog i wasanaeth tân yr Alban sydd, yn ôl pob golwg, y tu allan i'r strwythur negodi presennol. A allwch roi syniad i ni a ydych yn bwriadu gwneud yr un peth?
English: I met the national joint council and the Fire Brigades Union and employers' side on 30 January in order to discuss a paper that has been presented to me and other UK Ministers from the national joint council on different ways in which our fire service can develop in order to provide greater services for the community. We do already have a number of additional services delivered by the fire service across different parts of Wales. It is my objective to ensure that we're able to continue this conversation with the fire service, the FBU and the NJC in order to reach an agreement. I'm also aware of the point that the Member makes about the situation in Scotland. I was very clear with the NJC that I do not necessarily see it as being, as it is currently structured, fit for purpose for the future. I certainly want to ensure that the national Governments in Wales and Scotland are able to have a greater ability to influence what happens there, whilst accepting that we are not the employers in this case, and there has to be a forum for national collective bargaining. We don't disagree with that principle, but we do need, I believe, to have a richer conversation with and about the fire services for the future. I will also say, Presiding Officer, that I am looking at the moment at reform of the fire and rescue authorities in Wales, and I will be making a further statement on this matter to the National Assembly in due course.
Welsh: Cyfarfûm â'r cyd-gyngor cenedlaethol ac Undeb y Brigadau Tân ac ochr y cyflogwyr ar 30 Ionawr er mwyn trafod papur a gyflwynwyd i mi a Gweinidogion eraill y DU gan y cyd-gyngor cenedlaethol ar ffyrdd gwahanol y gall ein gwasanaeth tân ddatblygu er mwyn darparu gwasanaethau gwell ar gyfer y gymuned. Mae gennym eisoes nifer o wasanaethau ychwanegol sy'n cael eu darparu gan y gwasanaeth tân ledled gwahanol rannau o Gymru. Fy nod yw sicrhau ein bod yn gallu parhau â'r sgwrs hon gyda'r gwasanaeth tân, Undeb y Brigadau Tân a'r cyd-gyngor cenedlaethol er mwyn dod i gytundeb. Rwyf hefyd yn ymwybodol o'r pwynt a wna'r Aelod am y sefyllfa yn yr Alban. Dywedais yn glir iawn wrth y cyd-gyngor cenedlaethol nad wyf o reidrwydd yn ystyried ei fod, fel y mae wedi'i strwythuro ar hyn o bryd, yn addas at y diben ar gyfer y dyfodol. Yn sicr, rwyf am sicrhau bod gan y Llywodraethau cenedlaethol yng Nghymru a'r Alban fwy o allu i ddylanwadu ar yr hyn sy'n digwydd yno, gan gydnabod nad ni yw'r cyflogwyr yn yr achos hwn, ac mae'n rhaid cael fforwm ar gyfer cydfargeinio cenedlaethol. Nid ydym yn anghytuno â'r egwyddor honno, ond credaf fod arnom angen sgwrs fwy cyfoethog gyda ac ynglŷn â'r gwasanaethau tân ar gyfer y dyfodol. Hoffwn ddweud hefyd, Lywydd, fy mod yn ystyried diwygio'r awdurdodau tân ac achub yng Nghymru ar hyn o bryd, a byddaf yn gwneud datganiad pellach ar y mater hwn i'r Cynulliad Cenedlaethol maes o law.
English: Any legislation for reorganisation would include provision specifying that all liabilities, including criminal liabilities, would transfer from the predecessor authority to the new authority on the day that reorganisation took effect.
Welsh: Byddai unrhyw ddeddfwriaeth ar gyfer ad-drefnu yn cynnwys darpariaeth sy'n pennu y byddai'r holl rwymedigaethau, gan gynnwys rhwymedigaethau troseddol, yn trosglwyddo o'r awdurdod blaenorol i'r awdurdod newydd ar y diwrnod y byddai'r ad-drefnu'n dod i rym.
English: Thank you, Cabinet Secretary. The Court of Appeal judgment in the case of Powys County Council v. Price and Hardwick overturns a High Court decision that could have wide ramifications for local authorities in relation to their liabilities under the contamination land regime. The Environmental Protection Act 1990 says that primary responsibility for the remediation of contaminated land is the original polluter, even if they no longer have an interest in the land in question. However, the Court of Appeal has taken a different approach, overturning the original High Court decision, and says that Powys is not liable for pollution caused by its predecessor landfill operations, meaning that current landowners may be held responsible for remediation, even though they had no part in the original pollution. You will appreciate this is causing great concern to some landowners in Powys, I'd therefore be grateful if you could state what the ramifications are for local authorities of this Court of Appeal judgment and confirm whether or not you will work with colleagues to resolve what appears to be a legal loophole.
Welsh: Diolch, Ysgrifennydd y Cabinet. Mae dyfarniad y Llys Apêl yn achos Cyngor Sir Powys v. Price a Hardwick yn gwrthdroi penderfyniad gan yr Uchel Lys a allai greu goblygiadau eang i awdurdodau lleol o ran eu rhwymedigaethau o dan y drefn tir halogedig. Mae Deddf Diogelu'r Amgylchedd 1990 yn nodi mai'r llygrwr gwreiddiol sydd â chyfrifoldeb sylfaenol am adfer tir halogedig, hyd yn oed os nad oes ganddynt fuddiant yn y tir dan sylw mwyach. Fodd bynnag, mae'r Llys Apêl wedi mabwysiadu safbwynt gwahanol, gan wrthdroi penderfyniad gwreiddiol yr Uchel Lys, ac mae'n dweud nad yw Powys yn atebol am lygredd a achoswyd gan weithrediadau tirlenwi eu rhagflaenydd, gan olygu y gall tirfeddianwyr presennol fod yn gyfrifol am adfer, hyd yn oed os nad oedd ganddynt unrhyw beth i'w wneud â'r llygru gwreiddiol. Byddwch yn deall bod hyn yn peri cryn bryder i rai tirfeddianwyr ym Mhowys, felly buaswn yn ddiolchgar pe gallech nodi beth yw goblygiadau'r dyfarniad hwn gan y Llys Apêl i awdurdodau lleol a chadarnhau a fyddwch yn gweithio gyda'ch cyd-Aelodau i ddatrys yr hyn sydd, yn ôl pob golwg, yn fwlch yn y gyfraith.
English: I'm grateful to the Member for that question. Can I say to him it's clearly an issue that I will need to consider in greater detail than to provide a full answer this afternoon? [ Laughter. ]
Welsh: Diolch i'r Aelod am ei gwestiwn. A gaf fi ddweud wrtho ei fod yn amlwg yn fater y bydd angen i mi ei ystyried yn fwy manwl na rhoi ateb llawn y prynhawn yma? [ Chwerthin. ]
English: I'll write to you.
Welsh: Byddaf yn ysgrifennu atoch.
English: I hope that Members will sympathise with that. Can I say, Presiding Officer, that I will make a written statement on this matter, since it's clearly of interest to the Chamber and it's clearly an important issue that we need to address?
Welsh: Rwy'n gobeithio y bydd yr Aelodau'n cydymdeimlo â hynny. A gaf fi ddweud, Lywydd, y byddaf yn gwneud datganiad ysgrifenedig ar y mater, gan ei fod yn amlwg o ddiddordeb i'r Siambr ac mae'n amlwg yn fater pwysig y mae angen inni fynd i'r afael ag ef?
English: The current structure of fire and rescue authorities dates from the mid-1990s. It needs reform to ensure that fire and rescue authorities are properly accountable for delivery and spending. This will not necessarily mean changes to the number or coverage of fire and rescue authorities.
Welsh: Mae strwythur presennol yr awdurdodau tân ac achub yn dyddio o ganol y 1990au. Mae angen ei ddiwygio er mwyn sicrhau bod awdurdodau tân ac achub yn gwbl atebol am gyflawniad a gwariant. Ni fydd hyn o reidrwydd yn golygu newidiadau i nifer neu ardaloedd gweithredu'r awdurdodau tân ac achub.
English: The structure of principal local authorities, including today, has been discussed regularly - for as long back as I can remember - but the structure of fire and rescue services does not seem to have been considered. Many believe that the structure of the Mid and West Wales Fire and Rescue Service was created for political reasons. I do not see the community interest of the ability to provide emergency support between Machynlleth and Margam or Welshpool and Worm's Head. Will the Cabinet Secretary consider a review of the structure of fire and rescue services in Wales? If we're only going to have three, I'm sure that parts of northern Powys would fit more easily into north Wales than they do in with Neath Port Talbot and Swansea.
Welsh: Mae strwythur y prif awdurdodau lleol wedi cael ei drafod yn rheolaidd - cyhyd ag y gallaf gofio - gan gynnwys heddiw, ond ymddengys nad yw strwythur y gwasanaethau tân ac achub wedi cael ei ystyried. Mae llawer yn credu bod strwythur Gwasanaeth Tân ac Achub Canolbarth a Gorllewin Cymru wedi cael ei greu am resymau gwleidyddol. Nid wyf yn gweld y budd cymunedol yn y gallu i ddarparu cymorth brys rhwng Machynlleth a Margam neu'r Trallwng a Phen Pyrod. A wnaiff Ysgrifennydd y Cabinet ystyried adolygu strwythur y gwasanaethau tân ac achub yng Nghymru? Os mai tri gwasanaeth yn unig a fydd gennym, rwy'n siŵr y byddai rhannau o ogledd Powys yn perthyn yn well i ogledd Cymru nag i Gastell-nedd Port Talbot ac Abertawe.
English: I'm glad to hear, Presiding Officer, the Member for Swansea East arguing for changes to the structure and organisation of local government bodies in Wales. I'm delighted that he's joined us in that consensus. Can I say to him that it isn't my intention at present to make any statements on this matter except to say that I have written to the chairs of all three fire and rescue authorities in Wales outlining what I believe the case for change happens to be? I'm very happy, Presiding Officer, to put that letter in the library for all Members to see that letter, to see that correspondence, and I've asked the chairs of the fire and rescue authorities to come to me with a response to that when they're able to do so. It is my intention, Presiding Officer, in all these matters, to move ahead with a maximum amount of consensus. So, at present, it's not my intention to make specific proposals for the reform of fire and rescue authorities - simply to say that I believe that reform is necessary and that the status quo is not sustainable.
Welsh: Lywydd, rwy'n falch o glywed yr Aelod dros Ddwyrain Abertawe yn dadlau dros newidiadau i strwythur a threfniadaeth cyrff llywodraeth leol yng Nghymru. Rwy'n falch iawn ei fod wedi ymuno â ni yn y consensws hwnnw. A gaf fi ddweud wrtho nad wyf, ar hyn o bryd, yn bwriadu gwneud unrhyw ddatganiad ar y mater hwn, ac eithrio dweud fy mod wedi ysgrifennu at gadeiryddion y tri awdurdod tân ac achub yng Nghymru yn amlinellu'r hyn rwy'n ei gredu sy'n achos dros newid? Rwy'n fwy na pharod, Lywydd, i roi'r llythyr hwnnw yn y llyfrgell i'r holl Aelodau ei weld, yr ohebiaeth honno, ac rwyf wedi gofyn i gadeiryddion yr awdurdodau tân ac achub ymateb i hynny pan fyddant yn gallu gwneud hynny. Fy mwriad, Lywydd, mewn perthynas â'r holl faterion hyn, yw bwrw ymlaen gyda chymaint o gonsensws â phosibl. Felly, ar hyn o bryd, nid wyf yn bwriadu gwneud argymhellion penodol ar gyfer diwygio'r awdurdodau tân ac achub - dim ond dweud fy mod yn credu bod angen eu diwygio, ac nad yw'r status quo yn gynaliadwy.
English: The next item is questions to the Leader of the House and Chief Whip, Julie James. And the first question is from Suzy Davies.
Welsh: Yr eitem nesaf, felly, yw'r cwestiynau i Arweinydd y Tŷ a'r Prif Chwip, Julie James. A'r cwestiwn cyntaf - Suzy Davies.
English: The Welsh Government has consistently stressed to the UK Government that one of the fundamental criteria driving digital radio switchover should be that the coverage in Wales is no less than that in the rest of the UK. We would not be in favour of digital switchover for radio until there is a guarantee of at least 97 per cent coverage for digital audio broadcasting throughout Wales.
Welsh: Mae Llywodraeth Cymru wedi dweud yn gyson wrth Lywodraeth y DU y dylai un o'r meini prawf sylfaenol sy'n gyrru'r broses o drosglwyddo i radio digidol nodi na ddylai'r argaeledd fod yn llai yng Nghymru nag yng ngweddill y DU. Ni fyddem o blaid trosglwyddo i radio digidol hyd nes y ceir sicrwydd fod argaeledd darlledu sain digidol yn 97 y cant o leiaf ledled Cymru.
English: Thank you for that answer. The UK Government has indicated, of course, when it's going to consider switching over, or a date for that anyway, when 50 per cent of all radio listening is via digital platform, when national DAB coverage is comparable to FM, and local DAB coverage reaches 90. So, I was interested in your 97 per cent figure there. Those figures have been pretty much reached in England, and certainly as an average in the UK, so what additional infrastructure do you think we need to make sure that Wales catches up quickly?
Welsh: Diolch am eich ateb. Mae Llywodraeth y DU wedi dweud, wrth gwrs, pryd y byddant yn ystyried trosglwyddo i ddigidol, neu ddyddiad ar gyfer hynny beth bynnag, pan fydd 50 y cant o'r holl wrando a wneir ar radio yn digwydd drwy blatfformau digidol, pan fydd argaeledd darlledu sain digidol (DAB) cenedlaethol yn debyg i argaeledd FM, a phan fydd argaeledd DAB lleol yn cyrraedd 90 y cant. Felly, roedd gennyf ddiddordeb yn y ffigur o 97 y cant a grybwyllwyd gennych. Mae'r ffigurau hynny wedi'u cyrraedd fwy neu lai yn Lloegr, ac yn sicr fel cyfartaledd yn y DU, felly pa seilwaith ychwanegol sydd ei angen arnom yn eich tyb chi, er mwyn sicrhau bod Cymru yn dal i fyny'n gyflym?
English: Well, the big issue always in Wales is the difficulty of where the population is, and this is a problem for all of these sorts of services, and it's why we have a constant argument with the UK Government about what the proportional coverage should be. And that's because, as I'm sure I've expressed in this Chamber very often, everybody in Wales is spread out into every nook and cranny of Wales. So, we miss out quite large sections of the population, percentage-wise, if we concentrate on the high-population coverage areas. So, we have that constant conversation with them, and the difficulty is - it's exactly the same for much of the rest of the mobile coverage - we need a lot more masts in Wales to get the service out there. So, what we've been trying to do is make the UK understand that Wales has a specific issue and that we need a specific solution for it. It's not done through the broadband infrastructure, it's done through the broadcasting infrastructure. However, of course, you can pick up digital radio through the internet if you want to, and so our digital roll-out in terms of broadband will assist, but we're nevertheless insisting that the coverage should be good enough to cover the geographical spread of Wales as well as its population base.
Welsh: Wel, y broblem fawr bob amser yng Nghymru yw'r anawsterau o ran lleoliad y boblogaeth, ac mae hon yn broblem ar gyfer yr holl fathau hyn o wasanaethau, a dyna pam rydym yn dadlau'n barhaus â Llywodraeth y DU ynglŷn â beth ddylai'r argaeledd cyfrannol fod. A'r rheswm am hynny, fel rwyf wedi'i fynegi yn y Siambr hon sawl tro rwy'n siŵr, yw bod pawb yng Nghymru ar wasgar ym mhob twll a chornel o Gymru. Felly, rydym yn methu rhannau eithaf mawr o'r boblogaeth, o ran canran, os ydym yn canolbwyntio ar yr ardaloedd â phoblogaeth fawr. Felly, rydym yn cael y sgwrs gyson honno gyda hwy, a'r drafferth yw - mae'r un peth yn wir mewn perthynas â signal ffonau symudol, i raddau helaeth - mae arnom angen llawer mwy o fastiau yng Nghymru i ddarparu'r gwasanaeth. Felly, yr hyn rydym wedi ceisio'i wneud yw sicrhau bod y DU yn deall bod gan Gymru broblem benodol a bod arnom angen ateb penodol ar ei chyfer. Nid drwy'r seilwaith band eang y mae gwneud hynny, ond drwy'r seilwaith darlledu. Fodd bynnag, gallwch wrando ar radio digidol ar y rhyngrwyd os dymunwch, wrth gwrs, ac felly bydd y broses o gyflwyno gwasanaethau digidol o ran band eang yn gymorth, ond serch hynny rydym yn mynnu y dylai'r argaeledd fod yn ddigon da i gynnwys Cymru gyfan yn ddaearyddol yn ogystal â'i phoblogaeth.